Ir-Regolament tal-Kunsill (KEE) Nru 654/81
ta' l-10 ta' Marzu 1981
li jemenda r-Regolament (KEE) Nru 3179/78 dwar il-konklużjoni mill-Komunità Ekonomika Ewropea tal-Konvenzjoni dwar il-Kooperazzjoni Multilaterali Futura dwar is-Sajd fl-Atlantiku tal-Majjistral
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 43 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Billi l-Komunità, permezz tar-Regolament tal-Kunsill (KEE) Nru 3179/78 [2], approva l-Konvenzjoni dwar il-Kooperazzjoni Multilaterali Futura dwar is-Sajd fl-Atlantiku tal-Majjistral;
Billi fis-7 ta' Ġunju 1979 il-Kunsill Ġenerali ta' l-Organizzazzjoni dwar iż-Żoni ta' Sajd fil-Majjistral ta' l-Atlantiku adotta b'effett mill-1 ta' Jannar 1980 emendi għall-Anness III tal-Konvenzjoni dwar kooperazzjoniil- paragrafu 2, ta' l-istess Konvenzjoni, li jirrigwardaw id-delimitazzjoni tal-fruntiera bejn is-sottożoni statistiċi li jkopru l-ilmijiet bejn il-kosta tal-punent ta' Greenland u l-kosta tal-Kanada;
Billi t-test tal-Konvenzjoni ġie konsegwentament emendat mir-Regolament (KEE) Nru 653/80 [3], li l-applikazzjoni tiegħu kienet, madankollu, limitata għall-31 ta' Diċembru 1980, minħabba li kien ġie addottat bħala miżura proviżorja fuq il-bażi ta' l-Artikolu 103 tat-Trattat;
Billi huwa għalhekk neċessarju li jsiru provvedimenti għall-emenda definittiva tar-Regolament (KEE) Nru 3179/78,
ADOTTA DAN IR-REGOLAMENT:
L-Artikolu 1
Il-Paragrafi 1(a) u 2(a) ta' l-Anness III tal-Konvenzjoni dwar il-Kooperazzjoni Multilaterali Futura dwar is-Sajd fl-Atlantiku tal-Majjistral, ippubblikati fl-Anness tar-Regolament (KEE) Nru 3179/78, għandhom jiġu emendati b'mod konformi ma' l-Anness ta' dan ir-Regolament.
L-Artikolu 2
Ir-Regolament (KEE) Nru 653/80 qiegħed jiġi mħassar.
L-Artikolu 3
Dan ir-Regolament għandu jidħol fis-seħħ fit-tielet jum wara li jiġi ppubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tieghu u japplika direttament fl-Istati Membri kollha.
Magħmul fi Brussel, fl-10 ta' Marzu 1981.